Ο **Φάνης Μουρατίδης** (Θεσσαλονίκη, 13 Σεπτεμβρίου 1970) είναι Έλληνας ηθοποιός.

Βιογραφικό
----------

### Τηλεόραση

Έκανε την πρώτη του εμφάνιση στην τηλεόραση το 2000 με ένα μικρό ρόλο στη σειρά *Γεώργιος Βιζυηνός: Η σιωπή των αγγέλων*. Έγινε γνωστός στο ευρύ κοινό το 2004 όταν πρωταγωνίστησε με τον Κωνσταντίνο Μαρκουλάκη, τον Αιμίλιο Χειλάκη και τη Βικτώρια Χαραλαμπίδου στην δραματική σειρά *Έτσι Ξαφνικά* σε σενάριο της Μιρέλλας Παπαοικονόμου. Μετά το τέλος της σειράς δέχτηκε διάφορες προτάσεις για τηλεοπτικά σήριαλ.

Η επόμενη εμφάνιση του στην τηλεόραση έγινε το 2005 συμμετέχοντας σε ένα επεισόδιο της κωμικής σειράς *Safe Sex TV Stories*. Ακολούθησε μία ιστορία της σειράς *Το Κόκκινο Δωμάτιο* όπου πρωταγωνίστησε μαζί με την Πέμη Ζούνη. Τη σεζόν 2005-2006 έπαιξε στην κοινωνική σειρά *Επαφή* ενώ την επόμενη σεζόν ακολούθησαν οι σειρές *Φύγε εσύ, έλα εσύ* με κωμικό ρόλο και η δραματική σειρά, που αποτελεί τη βιογραφία της Έλλης Λαμπέτη, *Η τελευταία παράσταση*. Τη σεζόν 2007-2008 πρωταγωνίστησε μαζί με την Άννα-Μαρία Παπαχαραλάμπους στην κωμική σειρά *Μπαμπά μην τρέχεις*, κατά τα γυρίσματα της οποίας έγιναν ζευγάρι και απέκτησαν το πρώτο τους παιδί. Ακολούθησε μία guest εμφάνιση στην μαύρη κωμωδία *Ποιος μας πιάνει* το 2008 ενώ το 2009 εμφανίστηκε στις *Επτά Θανάσιμες Πεθερές* και σε δύο ιστορίες της σειράς *Εργαζόμενη Γυναίκα*. Από το 2009 μέχρι το 2010 πρωταγωνίστησε με την Παναγιώτα Βλαντή στην κωμική οικογενειακή σειρά *Μ+Μ*. Την περίοδο 2011-2012 έκανε κάποιες έκτακτες εμφανίσεις στην κωμική σειρά *Κλινική Περίπτωση* ενώ την περίοδο 2014-2015 εμφανίστηκε σε κάποια επεισόδια της σειράς *Μοντέρνα Οικογένεια*. Το 2018 πρωταγωνίστησε μαζί με την Φιόνα Γεωργιάδη στην ερωτική τηλεταινία *Η γεύση της αγάπης*.

Από το 2018 μέχρι το 2020 πρωταγωνίστησε στην κωμική σειρά *Πέτα τη Φριτέζα* μαζί με τον Γιάννη Μπέζο και τον Γεράσιμο Σκιαδαρέση.Τη σεζόν 2020 - 2021 έπαιξε στην σειρά Έρωτας με διαφορά. Τη σεζόν 2022 σειρά Maestro στο MEGA

### Κινηματογράφος

Το 2003 έκανε την πρώτη του εμφάνιση στον κινηματογράφο με πρωταγωνιστικό ρόλο στην ταινία *Γαμήλια νάρκη*. Το 2006 έλαβε μέρος σε δύο κινηματογραφικές παραγωγές. Από τη μία πρωταγωνίστησε μαζί με τον Βασίλη Χαραλαμπόπουλο και την Παναγιώτα Βλαντή στην ταινία *Πέντε λεπτά ακόμα* ενώ την ίδια συμμετείχε και στην ταινία μικρού μήκους με τίτλο *Το κορίτσι*. Ακολούθησε ένα μικρός ρόλος στην ταινία *Bank Bang* το 2008 ενώ το 2009 πρωταγωνίστησε μαζί με την Ελένη Ράντου στην ταινία που έγραψε η ίδια με τίτλο *Πεθαίνω για σένα*. Ακολουθεί η ταινία του Χριστόφορου Παπακαλιάτη *Αν...* το 2012.

Οι επόμενες κινηματογραφικές του συμμετοχές ήταν στις ταινίες *Amore mio* το 2015 και *Τζαμάικα* το 2017.

Προσωπική ζωή
-------------

Το 2007 γνωρίστηκε με την επίσης ηθοποιό Άννα-Μαρία Παπαχαραλάμπους όταν επιλέχθηκαν ως πρωταγωνιστικό δίδυμο για την κωμική σειρά Μπαμπά μην τρέχεις. Σε σύντομο χρονικό διάστημα έγιναν ζευγάρι, ενώ στις αρχές του 2008 έγινε γνωστό πως θα γίνουν γονείς για πρώτη φορά. Το 2009 γεννήθηκε και το δεύτερο παιδί του ζευγαριού.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2000 | Γεώργιος Βιζυηνός: Η σιωπή των αγγέλων | ΕΤ1 |  |  |
| 2004-2005 | Έτσι Ξαφνικά | MEGA | Μαρίνος | Πρωταγωνιστικός Ρόλος |
| 2005 | Safe Sex TV Stories | MEGA |  | Επεισόδιο: "Η Μπαρμπαρέλα πέθανε" |
| Το Κόκκινο Δωμάτιο | MEGA | Στράτος | Επεισόδιο: "Μια νύχτα στην Αθήνα" |
| 2005-2006 | Επαφή | MEGA | Αλέξης | Πρωταγωνιστικός Ρόλος |
| 2006-2007 | Φύγε εσύ έλα εσύ | ALPHA | Γιώργος | Πρωταγωνιστικός Ρόλος |
| Η τελευταία παράσταση | ALPHA | Γιάννης Μαύρος/Κώστας Καρράς | Πρωταγωνιστικός Ρόλος |
| 2007 | Ιωάννα της καρδιάς | ANT1 |  | 1 επεισόδιο |
| 2007-2008 | Μπαμπά μην τρέχεις | MEGA | Βασίλης | Πρωταγωνιστικός Ρόλος |
| 2008 | Ποιος μας πιάνει! | MEGA | Παναγιώτης Λόρης | 4 επεισόδια |
| 2009 | Επτά Θανάσιμες Πεθερές | MEGA | Ιάκωβος Μαυρομιχάλης | Επεισόδιο: "Η Θανάσιμη Πεθερά" |
| Εργαζόμενη Γυναίκα | ANT1 | Μάκης | Επεισόδιο: "Πίτα Πόπη" |
| ANT1 | Πέτρος Παπαϊωάννου | Επεισόδιο: "Στέλεχος Πολυεθνικής" |
| 2009-2010 | Μ+Μ | MEGA | Μιχάλης Τυπάλδος | Πρωταγωνιστικός Ρόλος |
| 2011-2012 | Κλινική Περίπτωση | MEGA | Μπαλτάς | 2 επεισόδια |
| 2014-2015 | Μοντέρνα Οικογένεια | MEGA | Μιγκέλ Δαλμάς | 2 επεισόδια |
| 2018 | Η γεύση της αγάπης | ALPHA | Άρης | Τηλεταινία, Πρωταγωνιστικός Ρόλος |
| 2018-2020 | Πέτα τη φριτέζα | ΑΝΤ1 | Κίμων Ορλόφ | Πρωταγωνιστικός ρόλος |
| 2021-2022 | Έρωτας με διαφορά | Star | Στέλιος | Πρωταγωνιστικός ρόλος |
| 2022 | Maestro | MEGA | Φάνης | Πρωταγωνιστικός Ρόλος |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2003 | Γαμήλια νάρκη | Θωμάς Πετρόπουλος |
| 2006 | Το Κορίτσι | άνδρας |
| Πέντε λεπτά ακόμα | Κωνσταντίνος |
| 2008 | Bank bang | περαστικός |
| 2009 | Πεθαίνω για σένα | Λουκάς |
| 2012 | Αν... | Γιώργος |
| 2015 | Amore mio | Πάνος |
| 2017 | Τζαμάικα | Τίμος |

Παραπομπές
----------

1. ↑  «Φάνης Μουρατίδης: Βιογραφικό». *ntng.gr*. 2013-06-29.. Ανακτήθηκε στις 2013-06-29.